stanford-oval/wikipedia huggingface dataset:
Phylesha Brown-Acton
Ura aktivistina

Brown-Acton kehitteli HLBT-lyhennettä vastaavan lyhenteen, joka kuvaa nimenomaan Tyynenmeren alueella tavattavia sukupuoli-identiteettejä, jotka eivät välttämättä sovi perinteiseen länsimaalaiseen HLBT-lyhenteeseen: MVPFAFF: Māhū, Vakasalewalewa, Palopa, Fa‘afafine, Akava‘ine, Fakafifine ja Fakaleiti/leiti. Lyhenteeseen lisättiin myöhemmin plus-merkki kuvaamaan kaikkia niitä seksuaali- ja sukupuoli-identiteettejä, joita ei erikseen ole mainittu lyhenteessä.
Brown-Acton on puhunut myös aktiivisesti seksuaalista väkivaltaa vastaan erityisesti transsukupuolisten keskuudessa. Vuonna 2007 hänen vieraillessaan Tongalla, joukko miehiä yritti joukkoraiskata Brown-Actonin, mutta paikallinen poliisi ei osoittanut mielenkiintoa asian tutkimista kohtaan.
Vuonna 2015 Brown-Acton oli mukana perustamassa F’ine Pasifika -nimistä yhdistystä, joka ajaa seksuaali- ja sukupuolivähemmistöjen asioita Uudessa-Seelannissa. Brown-Acton toimii yhdistyksen toiminnanjohtajana.
Kunnianosoituksia

Uuden-Seelannin ansioritarikunnan jäsen (Uusi-Seelanti, 2019)
Sitowise

| Sitowise Group Oyj |
| --- | --- |

Tunnuslause:  The Smart City Company
Yritysmuoto:  Julkinen osakeyhtiö
Osake:  OMXH: SITOWS
Toimitusjohtaja:  Heikki Haasmaa
Puheenjohtaja:  Eero Heliövaara
Kotipaikka:  Espoo
Liikevaihto:  204 milj. euroa (2022) 
Henkilöstö:  2232 (2022)
Kotisivu:  www.sitowise.com
Infobox OKVirheellinen NIMI-arvo: 
Sitowise Group Oyj on suomalainen suunnittelu- ja konsultointiyritys, joka tarjoaa myös digitaalisia ratkaisuja Suomessa ja Ruotsissa. Yhtiö toimii kolmella eri liiketoiminta-alueella: kiinteistöt ja rakennukset, infrastruktuuri ja digitaaliset ratkaisut. Yhtiö on erikoistunut rakennetun ympäristön suunnittelu- ja asiantuntijapalveluihin ja sen asiakkaat toimivat etupäässä julkisella sektorilla.
Sitowise listautui Helsingin pörssiin maaliskuussa 2021.
Historia > Sito 1976–2016

Sito perustettiin vuonna 1976. Sen kahdeksan perustajaa olivat tutustuneet toisiinsa työskennellessään ruotsalaisen suunnittelutoimiston suomalaisessa tytäryhtiössä. Kun työnantaja ajautui konkurssiin öljykriisin seurauksena, insinöörit perustivat Suomalaisen Insinööritoimiston, jonka nimi lyheni sittemmin muotoon Sito.
Yhtiöllä oli vuonna 2016 noin 550 työntekijää ja sen liikevaihto oli 52,3 miljoonaa euroa. Se oli keskittynyt infran, liikenteen, maankäytön, ympäristön ja digitaalisten palveluiden konsultointiin. Sitolla oli tytäryhtiö Norjassa.
Historia > Wise Group Finland 2010–2016

Wise Group Finland perustettiin vuonna 2010, kun Helmet Business Mentors Oy:n kokoama sijoittajaryhmä osti Insinööritoimisto Ylimäki & Tinkanen Oy:n Kotkasta. Harri Tinkasesta tuli yhtiön toimitusjohtaja ja Rauli Ylimäestä kehitysjohtaja. Ylimäki & Tinkanen oli perustettu vuonna 1984 ja sillä oli lähes 60 työntekijää.
Vuonna 2016 Suomessa ja Baltiassa toiminut yritys työllisti noin 500 henkilöä ja sen liikevaihto oli 44,3 miljoonaa euroa. Yhtiö oli erikoistunut talonrakennusalan konsultointi-, suunnittelu- ja rakennuttamispalveluihin uudis- ja korjauskohteissa. Yhtiöllä oli suomalainen tytäryhtiö Helimäki Akustikot, Tallinnassa sillä oli suunnittelutoimisto ja Latviassa osakkuusyhtiö DVG-rakennesuunnittelutoimiston kanssa.
Historia > Sitowise Oy 2017–2020

Sito ja Wise Group Finland yhdistyivät maaliskuussa 2017. Fuusiossa oli mukana myös pääomasijoittaja Intera Partners. Yhtiöstä tuli Suomen suurin suomalaisomisteinen rakennuskonsultointia tarjoava yritys, sen edellä olivat tanskalaisen Rambollin tytäryhtiö Ramboll Finland Oy ja ruotsalaisen Swecon tytäryhtiö Sweco Finland Oy. Uuden yhtiön ensimmäinen yritysostos oli marraskuussa hankittu Maapörssi. Sito ja Wise jatkoivat vuoden loppuun asti itsenäisinä.
Alkuvuonna 2018 toimintansa Sitowise-nimellä aloittanut yhtiö osti helmikuussa Dimenteqin Salosta, lokakuussa Insinööritoimisto Kon-Ins Oy:n Raisiosta ja Insinööritoimisto Jorma Väänänen Oy:n, marraskuussa Geotek Oy:n suunnitteluliikentoiminnan, ja joulukuussa Siltaexpertin.
Tammikuussa 2019 ostettiin LVI-Insinöörit, joulukuussa ostettiin ympäristöteknisiin mittauspalveluihin erikoistunut Envimetria-konsultointiyritys.
Elokuussa 2020 Sitowise osti Ficonicin Jyväskylästä ja myi teleliikennetoimintayksikkönsä Rejlersille. Marraskuussa ostettiin ruotsalainen TFIP.
Historia > Sitowise Oyj 2021–

Tammikuussa 2021 ostettiin Paloässät ja helmikuussa Sweetlakes Benviroc, MSDI sekä ruotsalainen VVS Kompetens. Sitowise listautui Helsingin pörssiin, osakekaupankäynti alkoi 25.03.2021. Kesäkuun puolivälissa yhtiöllä oli yli 2 000 työntekijää, loppukuussa ostettiin kiinteistönjohtamiseen erikoistunut Enco ja heinäkuussa ruotsalainen Infracontrol.. Joulukuussa ostettin osa Jyväskyläläisestä VRT Finland Oy:n liiketoiminnasta, joka käsittää vedenalaisten rakenteiden tarkastuspalvelut.
Helmikuussa 2022 Ruotsista ostettiin Mavacon. Keväällä Sitowisen toimitusjohtajana aloitti Heikki Haasmaa. Kesäkuussa Sitowise osti Bittiriiheltä Bitcomp Oy:n Jyväskylästä. Metsä- ja luonnonvara-alan toimijoihin keskittynyt yhtiö työllisti noin 80 henkilöä ja sen liikevaihto oli edellisenä vuonna yli 5,6 miljoonaa euroa. Se tuotti digitaalisia palveluita ja ohjelmistoja, joihin kuului esimerkiksi Leafpoint ja Foresta.
Toukokuussa 2023 ostettiin 17 henkilöä työllistänyt Infrasuunnittelu Oy, joka oli erikoistunut kaivosteollisuuden infrasuunnittelupalveluihin.
Organisaatio

Kesällä 2023 Sitowisella oli Suomessa 19 toimipistettä ja toimisto Tallinnassa.
Kevääseen 2022 mennessä Sitowise oli tehnyt kuusi yritysostoa Ruotsista.
Byggnadstekniska Byrån BTB oli keväällä 2022 180 työntekijää. Yhtiö toimii rakenne-ja geotekniikan alalla.
Infracontrol tarjoaa ympäristön infrastruktuuriin liittyviä it-palveluita.
Karlsson & Segelström Construct AB toimii myös rakenne- ja geotekniikan alalla.
Mavacon Mark & ​​​​VA Consult AB on erikoistunut  tie-, maa-, vesi-, viemäri- ja hulevesiprojekteihin.
Maanalaisiin infrahankkeisiin erikoistunut Technology for Infrastructure projects Sweden  oli TFIP työllisti keväällä 2022 noin 70 työntekijää
VVS-Kompetens on erikoistunut maanalaisiin infrahankkeisiin.
Tuotteet ja palvelut

Vuonna 2023 Sitowise oli ryhmitellyt palvelunsa seuraaviin ryhmiin:
| 0 | 1 | 2 |
| --- | --- | --- |
|  Digitaaliset palvelut  Infrastruktuuri ja kaupunkikehitys  Kiinteistöt ja rakennukset  |  Kestävä kehitys  Liikenne ja liikkuminen  Rakennuttaminen ja projektinjohto  |  Strategiat ja toiminnan kehittaminen  Tutkimukset ja mittaukset  Ympäristö ja vesi  |
Projekteja

Sitowise on ollut mukana esimerkiksi seuraavissa projekteissa:
Liminka-Oulu -kaksoisraiteen suunnittelu
Tamperelaisen Pyynikintie 2 -rakennuksen korjaussuunnittelu
Lahden ja Sitowisen vuonna 2021 käynnistämässä Kulma-hankkeessa kehitettiin laskentamalli kaupunkilaisten kulutusperäisten päästöjen arviontiin. Mallin kehittämisessä oli mkana myös Luonnonvarakeskus, S-ryhmä ja joukko asiantuntijoita.  Vuonna 2021 mallia käytettiin 15 kunnassa, esimerkiksi Helsingissä, Hämeenlinnassa ja Järvenpäässä.
Kruunusillat-hankkeessa
Pari metriä korkeiden hyönteishotellien suunnittelu Helsingin kaupungin viheralueille, julkisille pihoille ja puistoihin
Sitowise on yksi Raide-Jokerin suunnittelijoista
Senaatintorin valaistuksen uusimiseen liittyvä sähkösuunnittelu
Suomenlinnan katujen ennallistamisen suunnittelu
rakentamiskonsultointia Posivan valmisteleman ydinjätteen loppusijoitushankkeen tunnelitöissä Onkalo-luolastossa.
Tampereen Itsenäisyydenkadun uuden sillan, alikulkusillan ja asematunnelin rakentamissuunnittelu
Suomen ympäristökeskuksen rakennetun ympäristön tietojärjestelmän (Ryhti) toimittaminen yhdessä Solitan kanssa
Matkakeskusten suunnittelu esimerkiksi Nokialla, Jyväskylässä, Lahdessa ja Seinäjoella.
Tunnustuksia

Ylimäki & Tinkanen, Wisen edeltäjäyritys, sai Kotkan yrittäjäpalkinnon vuonna 2010.
Finlandia-palkinto Käärmetalon peruskorjaukselle vuonna 2019: Sitowise vastasi kohteen korjausrakenne- ja sähkösuunnittelusta.
Itä-Suomen paras rakennusalan yhteistyöhanke -tunnustus Kuopion museon hybridiallianssille vuonna 2020. Sitowise vastasi rakennesuunnittelusta sekä akustiikka- ja valosuunnittelusta
1. sija ideakilpailussa Turun Linnanniemen alueen suunnittelusta vuonna 2020.
Skol ry valitsi Sitowisen Minttu Iivosen vuoden 2021 nuoreksi konsultiksi. Yhteensä palkittuja oli viisi.
Aiheesta muualla

Sitowisen www-sivut
Pyynikintie 2 ennen korjausta
Robert Habeck

| Robert Habeck |
| --- | --- |
 Robert Habeck vuonna 2025.
Saksan varakansleri
 8. joulukuuta 2021 –  
Liittokansleri:  Olaf Scholz
Edeltäjä:  Olaf Scholz
Saksan talous- ja ilmastonsuojeluministeri
 8. joulukuuta 2021 –  
Edeltäjä:  Peter Altmaier (Talous- ja energiaministeri)
Vihreiden puheenjohtaja Yhdessä Annalena Baerbockin kanssa
 27. tammikuuta 2018 – 29. tammikuuta 2022  
Edeltäjä:  Cem Özdemir
Seuraaja:  Omid Nouripour
Henkilötiedot
Syntynyt: 2. syyskuuta 1969 (ikä 55) Lyypekki, Länsi-Saksa
Kansalaisuus:  saksalainen
Puoliso:  Andrea Paluch
Lapset:  4
Tiedot
Puolue:  Liittouma 90/Vihreät
Tutkinnot:  Roskilden yliopisto
 Nimikirjoitus
Aiheesta muualla
www.robert-habeck.de
Robert Habeck (s. 2. syyskuuta 1969 Lyypekki, Länsi-Saksa) on saksalainen kirjailija ja poliitikko, joka on Saksan varakansleri sekä talous- ja ilmastonsuojeluministeri 2021 lähtien.      Habeck toimi Liittouma 90/Vihreät -puolueen johtajana 2018–2022 Annalena Baerbockin rinnalla.
Robert Habeck on suorittanut yliopistosta maisterin tutkinnon saksan kielestä, filologiasta ja filosofiasta. Vuodesta 1999 Robert Habeck ja hänen vaimonsa Andrea Paluch ovat työskennelleet freelance-kirjailijoina. Lastenkirjojen ja englanninkielisten runojen käännösten lisäksi pariskunta on julkaissut kuusi romaania. Pariskunnalla on neljä lasta.
Vuonna 2009 Habeck valittiin edustajaksi Schleswig-Holsteinin maapäiville. Hän oli vuosina 2009–2012 vihreiden johtaja Schleswig-Holsteinissa. Vuonna 2018 hän nousi Saksan vihreiden puheenjohtajaksi yhdessä Annalena Baerbockin kanssa, vaikka ei ollut edes maan liittopäivien edustaja.
Aiheesta muualla

Robert Habeck Saksan vihreiden sivulla (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Belgia  Yhdysvallat  Alankomaat  Puola 
Taiteenala:  FID  MusicBrainz 
Henkilöt:  Deutsche Biographie  DDB 
Muut:  IdRef
Joey Joleen Mataele

| Joey Joleen Mataele |
| --- | --- |
 Mataele vuonna 2015
Henkilötiedot
Ammatti:  aktivisti
Lapset:  3
Muut tiedot
Järjestö:  Tonga Leitis' Association
Joey Joleen Mataele on tongalainen sukupuolivähemmistöjen asiaa ajava aktivisti sekä laulaja ja viihdetaiteilija. Hän itse identifioituu transsukupuoliseksi, josta Tongalla käytetään nimitystä fakaleitī.
Tausta ja yksityiselämä

Mataele on kertonut, että hänen ollessaan 14-vuotias hän meni kirkkoon hameessa, mikä aiheutti kohun hänen lähiyhteisössään. Hänen perheellään on kytköksiä Tongan kuningasperheeseen. Huolimatta uskonnon vahvasta roolista Tongalla Mataele on kertonut tulleensa hyväksytyksi. Hänen isänsä ei kuitenkaan ollut tyytyväinen Mataelen päätökseen käyttää hameita. 14-vuotiaana Mataele joutui myös isänsä kanssa työskentelevän miehen raiskaamaksi. Kun tapaus tuli ilmi, isä syytti Maelea raiskatuksi tulemisesta. Hän on sittemmin kertonut antaneensa anteeksi sekä isälleen että raiskaajalleen.
Mataelella on kolme adoptoitua lasta. Uskonnolliselta vakaumukseltaan Mataele on katolilainen. Hänen mukaansa Jumalan asettaneen hänet tähän asemaan auttamaan tongalaisia transihmisiä.
Ura aktivistina

Vuonna 1992 Mataele oli mukana perustamassa Tonga Leitis' Association -nimistä järjestöä, joka ajaa seksuaali- ja sukupuolivähemmistöjen asioita Tongalla. Myöhemmin hän on myös ollut mukana perustamassa Tyynenmeren seksuaalisen monimuotoisuuden verkostoa.
Mataelen ja muiden fakaleitīen elämästä Tongalla kertova dokumenttielokuva Leitis in Waiting sai ensi-iltansa vuonna 2018.
Kunnianosoituksia

Kuningatar Salote Tupou III:n ritarikunnan ritari (Tonga, 2008)
Lisäksi Mataele on saanut brittiläisen Points of Light -palkinnon.
Anne-Charlotte zu Castell-Rüdenhausen

| Anne-Charlotte Catharina Victoria zu Castell-Rüdenhausen> Henkilötiedot |
| --- | --- |
Syntynyt: 7 huhtikuuta 1962
Kansalaisuus:  suomi
Ammatti:  yrittäjä
Titteli:  kreivitär
Vanhemmat:  Conradin zu Castell-Rüdenhausen, Märta Lönegren
Puoliso:  Martti Rappu
Sukulaiset:  Kruununprinsessa Victoria (pikkuserkku)
Anne-Charlotte Catharina Victoria zu Castell-Rüdenhausen (s. 7 huhtikuuta 1962) on suomenruotsalainen kreivitär ja yrittäjä. Zu Castell-Rüdenhausen on kruununprinsessa Victorian pikkuserkku ja hän asuu Inkoossa Uudellamaalla, jossa hän elää tavallista julkisuudesta poissa olevaa elämää. Anne-Charlotte zu Castell-Rüdenhausen vetää perheensä kanssa kauppapuutarhaa Inkoossa.
Elämäkerta

Anne-Charlotte zu Castell-Rüdenhausenin isä oli saksalaissyntyinen kreivi, kuningas Kaarle XVI Kustaan serkku, Conradin zu Castell-Rüdenhausen. Anne-Charlotten isoäiti oli prinsessa Caroline Mathilde, joka puolestaan oli kuningas Kaarle XVI Kustaan äidin, prinsessa Sibyllan, sisar. Anne-Charlotte zu Castell-Rüdenhausenin isä tuli Saksasta Suomeen opiskelemaan puutarhanahoitoa. Nykyisin perhe vetää kauppapuutarhaa Inkoossa. Kuningas Kaarle Kustaalla oli tapana vierailla perheen luona Inkoossa ollessaan Suomessa valtionvierailuilla.
Anne-Charlotte meni naimisiin Martti Rappun kanssa 3 heinäkuuta 1986. Parilla on kolme lasta:
Patrick Martin Conradin Rappu, s. 3 syyskuta 1987
Richard Valdemar Rappu, s. 1 toukokuuta 1989
Fredrik Carl Anton Rappu, s. 7 marraskuuta 1990
Lisäksi zu Castell-Rüdenhausenilla on yksi lapsi Tommy Alenin kanssa; Henrik Michael Frederik zu Castell-Rüdenhausen (s. 23 joulukuuta 1982).
Miyeon

Miyeon heinäkuussa 2024.
Miyeonin nimikirjoitus
Cho Mi-Yeon (kor. 조미연, Jo Mi-yeon; s. 31. tammikuuta 1997) eli Miyeon on eteläkorealainen laulaja ja näyttelijä. Hän on eteläkorealaisen tyttöryhmän (G)I-dle:n laulaja Cube Entertainmentin alaisuudessa, ja hän äänitti Ahria virtuaalisessa K-pop-tyttöryhmässä K/DA.
Cho syntyi 31. tammikuuta 1997. Hän on ainoa lapsi. Cho osoitti vahvaa kiinnostusta laulamiseen lapsesta asti. Hänen rakkautensa musiikkiin inspiroi hänen isänsä. Chon vanhemmat tunnistivat pian hänen intohimonsa ja lähettivät hänet musiikkikouluihin oppimaan erilaisia ​​taitoja, kuten viulua, kitaraa ja pianonsoittoa. Lopulta hän osallistui YG Entertainmentin koe-esiintymiseen yläasteella ja vietti seuraavat viisi vuotta harjoittelijana. Hänen debyyttinsä kuitenkin epäonnistui ja hän jätti yrityksen. Cho jatkoi musiikin harjoittamista, kun hän ilmoittautui musiikkiakatemiaan vahvistaakseen laulutaitojaan sekä oppiakseen säveltämään ja tuottamaan musiikkia. Cho vietti noin kahdeksan vuotta harjoittelijana ennen debyyttiään (G)I-DLE:n kanssa.lähde?
Aiheesta muualla

Kuvia tai muita tiedostoja aiheesta Miyeon Wikimedia Commonsissa
Miyeon Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Korea 
Taiteenala:  MusicBrainz
Jean Robieux

| Jean Robieux |
| --- | --- |
 Jean Robieux
Henkilötiedot
Syntynyt: 15. lokakuuta 1925 (ikä 99)  Jugon-les-Lacs, Ranska
Jean Robieux (15. lokakuuta 1925 Jugon-les-Lacsissa - 14. kesäkuuta 2012 Châtenay-Malabryssa) oli ranskalainen fyysikko.
Hän oli valmistunut École polytechniquesta (1946–1949), École nationale de l’aviation civilestä (1949–1951), tieteiden tohtori Pariisin yliopistosta ja maisteri California Institute of Technology. Hän oli yksi johtavista ranskalaisista laserasiantuntijoista. Hän oli Ranskan tiedeakatemian ja Académie des technologies (Academy of Technologies) jäsen.
Tehtaita

Jean Robieux on vastuussa laserfuusion ohjauksen periaatteen löytämisestä vuonna 1961 ja laser-isotooppien erotteluperiaatteen löytämisestä. Kaikki panokset on tiivistetty hänen kirjassaan High Power Laser Interactions: Isotoopes Separation – Nuclear Fusion Control – Elementary Particles Selective Creation.
Anna anteeksi

Kunnialegioonan upseeri (2020)
Aiheesta muualla

Kuvia tai muita tiedostoja aiheesta Jean Robieux Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Israel  Yhdysvallat  Tšekki 
Muut:  IdRef
The Defenders (minisarja)

| The Defenders> Marvel’s The Defenders |
| --- | --- |

Tyyli:   toiminta  draama  supersankarifiktio 
Kestoaika:  44–55 minuuttia
Luoja(t):   Doug Petrie  Marco Ramirez 
Perustuu:  Marvel Comicsin sarjakuvahahmoihin Daredevil, Jessica Jones, Luke Cage ja Rautanyrkki
Showrunner(it):  Marco Ramirez
Pääosissa:   Charlie Cox  Krysten Ritter  Mike Colter  Finn Jones  Eka Darville  Elden Henson  Jessica Henwick  Simone Missick  Ramón Rodríguez  Rachael Taylor  Deborah Ann Woll  Élodie Yung  Rosario Dawson  Scott Glenn  Sigourney Weaver 
Alkuperämaa:  Yhdysvallat
Alkuperäiskieli:  englanti
Verkko:  Netflix
Julkaistu:  2017-8-1818. elokuuta 2017
Jaksoja:  8
Tuotanto
Tuottaja(t):  Evan Perazzo
Vastaava(t) tuottaja(t):   S. J. Clarkson  Cindy Holland  Allie Goss  Alan Fine  Stan Lee  Joe Quesada  Karim Zreik  Jim Chory  Jeph Loeb  Drew Goddard  Doug Petrie  Marco Ramirez 
Säveltäjä(t):  John Paesano
Leikkaaja(t):   Jonathan Chibnall  Miklos Wright  Michael Knue 
Kuvaaja(t):   Matthew J. Lloyd  Jim McMillan 
Tuotantoyhtiö(t):   Marvel Television  ABC Studios  Nine and a Half Fingers Inc.  Goddard Textiles 
Levittäjä:  Netflix Streaming Services
Aiheesta muualla
Virallinen sivusto
IMDb 
The Defenders on yhdysvaltalainen Doug Petrien ja Marco Ramirezin luoma Netflix-tilausvideopalvelussa julkaistu supersankarisarja, joka perustuu Marvel Comicsin sarjakuvahahmoihin Daredevil, Jessica Jones, Luke Cage ja Rautanyrkki, jotka muodostavat supersankariryhmän nimeltä Puolustajat. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien kanssa, ja ollen Marvelin ja Netflixin edellisten televisiosarjojen huipentuma. Sarjan tuottivat Marvel Television, ABC Studios, Nine and a Half Fingers Inc. ja Goddard Textiles, Ramirezin toimiessa showrunnerina.
Charlie Cox, Krysten Ritter, Mike Colter ja Finn Jones palaavat aiemmista yksittäisistä sarjoistaan Matt Murdockin / Daredevilin, Jessica Jonesin, Luke Cagen ja Danny Randin / Rautanyrkin rooleihin. Sarjassa näyttelevät myös Eka Darville, Elden Henson, Jessica Henwick, Simone Missick, Ramón Rodríguez, Rachael Taylor, Deborah Ann Woll, Élodie Yung, Rosario Dawson, Scott Glenn ja Sigourney Weaver. Sarjan kehitys alkoi vuoden 2013 lopulla, Coxin ollessa ensimmäinen valittu näyttelijä toukokuussa 2014 ja Jonesin ollessa viimeinen valittu näyttelijä helmikuussa 2016. Petrie ja Ramirez valittiin showrunnereiksi huhtikuussa, toimittuaan samoissa tehtävissä myös Daredevilin toisen tuotantokaudella. Petrie kuitenkin erosi showrunnerin tehtävistä jo kuvausten alkaessa. Kuvaukset alkoivat New Yorkissa lokakuussa 2016 ja päättyivät maaliskuussa 2017.
Sarjan kaikki kahdeksan jaksoa julkaistiin Netflixissä 18. elokuuta 2017. The Defenders ja muut Marvelin Netflix-sarjat poistuivat Netflixistä 1. maaliskuuta 2022, niiden oikeuksien palattua takaisin Disneylle. Sarja tuli katsottavaksi Disney+:aan Yhdysvalloissa 16. maaliskuuta 2022 ja Suomessa 29. kesäkuuta 2022.
Juoni

Daredevil, Jessica Jones, Luke Cage ja Rautanyrkki yhdistävät voimansa puolustaakseen New Yorkia yhteiseltä viholliselta: Kädeltä.
Näyttelijät > Päärooleissa

| 0 | 1 | 2 |
| --- | --- | --- |
|  Charlie Cox  | … |  Matt Murdock / Daredevil   |
|  Krysten Ritter  | … |  Jessica Jones   |
|  Mike Colter  | … |  Carl Lucas / Luke Cage   |
|  Finn Jones  | … |  Danny Rand / Rautanyrkki   |
|  Eka Darville  | … |  Malcolm Ducasse   |
|  Elden Henson  | … |  Franklin ”Foggy” Nelson   |
|  Jessica Henwick  | … |  Colleen Wing   |
|  Simone Missick  | … |  Misty Knight   |
|  Ramón Rodríguez  | … |  Bakuto   |
|  Rachael Taylor  | … |  Patricia ”Trish” Walker   |
|  Deborah Ann Woll  | … |  Karen Page   |
|  Élodie Yung  | … |  Elektra Natchios   |
|  Rosario Dawson  | … |  Claire Temple   |
|  Scott Glenn  | … |  Keppi   |
|  Sigourney Weaver  | … |  Alexandra Reid   |
Näyttelijät > Sivurooleissa

| 0 | 1 | 2 |
| --- | --- | --- |
|  Wai Ching Ho  | … |  Madame Gao   |
|  J. Mallory McCree  | … |  Cole Miller   |
|  Michelle Federer  | … |  Michelle Raymond   |
|  Chloe Levine  | … |  Lexi Raymond   |
|  Babs Olusanmokun  | … |  Sowande   |
|  Ron Simons  | … |  Strieber   |
|  Yutaka Takeuchi  | … |  Murakami   |
Näyttelijät > Vierailevat

| 0 | 1 | 2 |
| --- | --- | --- |
|  Peter McRobbie  | … |  isä Lantom   |
|  Debbi Morgan  | … |  Delores Miller   |
|  Marko Zaror  | … |  Shaft   |
|  Carrie-Anne Moss  | … |  Jeri Hogarth   |
|  Rob Morgan  | … |  Turk Barrett   |
|  Amy Rutberg  | … |  Marci Stahl   |
|  Susan Varon  | … |  Josie   |
|  Alex Moggridge  | … |  John Raymond   |
|  Nicole Yannetty  | … |  Nicole   |
Jaksot

| # | Nimi | Ohjaus | Käsikirjoitus | Julkaistu |
| --- | --- | --- | --- | --- |
| 1 | The H Word | S. J. Clarkson | Douglas Petrie & Marco Ramirez | 2017-8-1818. elokuuta 2017 |
| 2 | Mean Right Hook | S. J. Clarkson | Lauren Schmidt Hissrich & Marco Ramirez | 2017-8-1818. elokuuta 2017 |
| 3 | Worst Behavior | Peter Hoar | Lauren Schmidt Hissrich & Marco Ramirez | 2017-8-1818. elokuuta 2017 |
| 4 | Royal Dragon | Phil Abraham | Douglas Petrie & Marco Ramirez | 2017-8-1818. elokuuta 2017 |
| 5 | Take Shelter | Uta Briesewitz | Lauren Schmidt Hissrich & Douglas Petrie & Marco Ramirez | 2017-8-1818. elokuuta 2017 |
| 6 | Ashes, Ashes | Stephen Surjik | Drew Goddard & Marco Ramirez | 2017-8-1818. elokuuta 2017 |
| 7 | Fish in the Jailhouse | Félix Enríquez Alcalá | Lauren Schmidt Hissrich & Marco Ramirez | 2017-8-1818. elokuuta 2017 |
| 8 | The Defenders | Farren Blackburn | Lauren Schmidt Hissrich & Marco Ramirez | 2017-8-1818. elokuuta 2017 |
Tuotanto > Roolijako

Toukokuun 2014 lopussa Charlie Cox valittiin Daredevilin nimirooliin näyttelemään Matt Murodckia / Daredeviliä. Joulukuussa 2014, Krysten Ritter ja Mike Colter valittiin näyttelemään Jessica Jonesia ja Luke Cagea sarjaan Jessica Jones, Colterin uusiessa roolinsa myöhemmin hahmonsa omassa sarjassa Luke Cage. Helmikuussa 2016 Finn Jonesin raportoitiin olleen valittu näyttelemään Danny Randia / Rautanyrkkiä sarjassa Iron Fist, Marvelin vahvistaessa tämän seuraavan kuukauden aikana. He myös vahvistivat Coxin, Ritterin, Colterin ja Jonesin palaavaan The Defendersissä. Maaliskuussa 2016 Daredevilissä Elektra Natchiosia näytellyt Élodie Yung ilmaisi halunsa palata rooliinssa The Defendersissä "pahojen puolella... minkä luulen olevan hyvää dynamiikkaa—joutua näiden neljän supersankarin kohtaamaksi". Marraskuussa Marvel lopulta vahvisti Yungin paluun.
Huhtikuussa 2016, Eka Darville sanoi palaavansa Jessica Jonesista Malcolm Ducassen rooliin. Syyskuussa Simone Missick ilmoitti palaavansa Luke Cagesta Misty Knightin rooliin. Lokakuussa New York Comic-Con -tapahtumassa, Sigourney Weaver paljasti näyttelevänsä sarjan pääroistoa, jonka nimeksi paljastettiin Alexandra. Minisarjan tuotannon alettua seuraavan kuukauden aikana, Marvel vahvisti Darvillen ja Missickin paluut, sekä Deborah Ann Wollin paluun Karen Pagen rooliin, Elden Hensonin paluun Foggy Nelsonin rooliin, Carrie-Anne Mossin paluun Jeri Hogarth, Scott Glennin Stickin paluun rooliin, Rachael Taylorin paluun Trish Walkerin rooliin, Rosario Dawsonin paluun Claire Templen rooliin, sekä Jessica Henwickin paluun Colleen Wingin rooliin. Lisäksi Wai Ching Ho, Ramón Rodríguez ja Peter McRobbie palaavat Madame Gaon, Bakuton ja pappi Lantomin rooleihin. Marko Zaror näyttelee sarjassa Shaftia, Stickin johtaman soturiklaanin jäsentä.